Harry şi Meghan au primit 500 de lire pentru că au făcut doar doi copii.
O organizaţie de mediu britanică, Population Matters, a anunţat că i-a premiat pe prinţul Harry şi pe soţia sa, Meghan, pentru decizia anunţată public în 2019 de a se limita la doi copii. Cuplul are doi copii: Archie și Lilibet Mountbatten-Windsor.
O decizie "luminată", susţine organizaţia, care a decis să dea ducilor de Sussex "Premiul special" însoţit de 500 de lire sterline."Prin alegerea şi declararea publică a intenţiei de a se limita la doi copii, ducele şi ducesa de Sussex contribuie la asigurarea unui viitor mai bun pentru copiii lor şi, de asemenea, stabilesc un exemplu pentru alte familii. A avea o familie mai mică reduce impactul asupra Pământului şi le oferă tuturor copiilor noştri, copiilor lor şi generaţiilor viitoare şansa de a prospera pe o planetă sănătoasă", a declarat un purtător de cuvânt al ONG, citat de presa britanică.Population Matters, care se concentrează pe dezvoltarea durabilă, a lăudat astfel decizia cuplului, anunţată public în revista Vogue UK în 2019 într-un interviu.